Appèluitspraak verwag in waterskeidingsaak oor hantering van verkragtingslagoffers | Maroela Media
Annari du Plessis. Foto: Facebook
Die Pretoriase hooggeregshof sal na verwagting Woensdag uitspraak lewer in die appèlaansoek van Annari du Plessis wat skuldig bevind is aan regsverydeling nadat sy 'n seksslaaf wou red.
Anphia Davies, Du Plessis se prokureur, het gesê haar kliënt gaan nou, na 'n drie jaar lange hofgeding, weet of haar skuldigbevinding en vonnis omgekeer gaan word.
Du Plessis (46) is 'n gemeenskapswerker en stigter van Crossroads in Vanderbijlpark, Gauteng. Crossroads is 'n geregistreerde niewinsgewende organisasie wat hom daarop toespits om kinders, dwelmverslaafdes, prostitute en slagoffers van aanranding en verkraging te help.
Sy is op Vrydag, 12 Augustus 2011 deur 10 gewapende polisiebeamptes by die kerk, waar haar organisasie se kantore geleë is, in hegtenis geneem. Sy is aangekla van regsverydeling nadat sy geweier het om 'n 13-jarige meisie, wat glo vir twee maande lank as 'n seksslaaf aangehou is, aan die polisie oor te gee. Sy het egter vroeër daarop aangedring dat die polisie die meisie by Crossroads kom ondervra omdat sy daar veilig voel. Du Plessis is vertroud met die polisie se verkragtingseenheid en was bekommerd hoe die tiener by die stasie behandel sou word.
Sy is in 2013 skuldig bevind aan regsverydeling en is tot 18 maande tronkstraf gevonnis of 'n boete van R12 000. Die vonnis is vir vyf jaar opgeskort. Haar regspan het aansoek gedoen om verlof tot appèl wat daarna deur die landdros van die hand gewys is. Die hooggeregshof in Pretoria het egter in Februarie vanjaar vir haar die groen lig gegee om teen haar skuldigbevinding en vonnis te appelleer. Die appèl is op 17 Oktober aangehoor en regter Makgoba het sy uitspraak voorbehou.
Hy het die appèl binne 30 minute en met een vraag opgesom: "Was dit reg vir Du Plessis om aangekeer, skuldig bevind en gevonnis te word nadat sy 'n meisie gehelp het en alles in haar vermoë gedoen het om haar te help? Twintig polisiebeamptes het geweet waar die kind is, en het niks daaraan gedoen tot die dag wat die swaargewapende beamptes Du Plessis by die kerk in hegtenis geneem het nie."
Du Plessis was vir 12 jaar lank 'n polisiebeampte en het as 'n konstabel in die destydse verkragtingseenheid van die Pretoriase moord-en-roofeenheid gewerk. Sy was ook betrokke by die stigting van die kinderbeskermingseenheid. Sy het as adjudantoffisier uit die polisie bedank en Crossroads gestig.
"Ek hoop regtig dat ek na Woensdag se uitspraak vry kan wees, vry om weer my gemeenskap te dien," het Du Plessis Dinsdag aan Maroela Media gesê. Sy het gesê haar inhegtenisname het veroorsaak dat die mense vir wie sy veg en help, haar nie wil vertrou nie. "Na drie jaar se spanning, hartseer en trane, hoop ons dat reg en geregtigheid uiteindelik sal geskied."
As haar appèl suksesvol is, kan daar moontlike aanklagte teen van die polisiebeamptes wat in die saak betrokke was aanhangig gemaak word. Die saak word as 'n waterskeidingsaak beskou, aangesien die uitspraak ook 'n invloed kan hê op die manier waarop slagoffers van mishandeling en verkragting in die toekoms deur die polisie behandel word.
Ons land het van een van die bestes in die werld verval na die kriminele "cesspool" van die wereld. Die SAPD is groter kriminele as die boewe in die skadu. Hulle het die vrou se lewe hel gemaak. Sterkte vorentoe Annari du Plessis!!!
Annari, ons staan agter jou. Twintig gewapende polisiebeamptes om een vrou te arresteer ????
Dit is tipies die nuwe Suid-Afrika onosel verby!Sterkte Annari!
Ystervrou Annerie! Jy sal jou kroon in die hemel ontvang…verseker!
So sy moes die 13 Jarige kind gelos het!Polisie geweet maar kom neem haar met 13 polisie manne inhegtines hoekom hulled 13 polisie mamma Dan die meisie bevry Van die manner nie?Of is dit minderbelangrik